Železničná stanica Bratislava-Petržalka

Železničná stanica Bratislava-Petržalka je jediná petržalská železničná stanica. Nachádza sa medzi Kopčianskou ulicou a Panónskou cestou. Postavená bola v roku 1897, v 90. rokoch 20. storočia bola radikálne prebudovaná. S centrom mesta ju spája pešia a cyklistická trasa Petržalské korzo. 

V stanici do 11.12.2010 zastavovali medzinárodné vlaky smerujúce do Maďarska, Poľska a Česka a bola východiskovou stanicou pre vlaky Bombardier Talent do Viedne a iných rakúskych miest, ako aj pre veľmi malý počet vnútroštátnych vlakov. Od zmeny cestovných poriadkov ku dňu 12.12.2010 boli zrušené všetky vlaky smer Maďarsko a obmedzené vnútroštátne vlaky smer Bratislava-Nové Mesto.http://www.zeleznicne.info/view.php?cisloclanku=2010100014 Od ďalšej zmeny cestovných poriadkov v decembri 2011 boli zrušené aj všetky osobné vlaky v úseku Bratislava-Nové Mesto a Bratislava-Petržalka. Odvtedy v stanici Bratislava-Petržalka zastavovali už len regionálne vlaky z/do Viedne, ktoré v stanici končia.http://www.vlaky.net/zeleznice/spravy/4173-Navrh-GVD-2011-2012-ZSR/ V roku 2018 stanicu začali požívať nové regionálne vlaky, zavedené, aby sa odľahčila automobilová preprava na Prístavnom moste v Bratislave.  

V súčasnosti (jún 2024) obsluhujú stanicu osobné vlaky linky  zo smeru od Rusoviec, počas rannej a poobednej špičky osobné vlaky link  z Pezinku, regionálne expresy z Viedne, IC vlaky spájajúce Košice s Viedňou a Railjet xpress spájajúci Bratislavu s Zürichom. Počas leta premáva aj dovolenkový EuroNight vlak do Splitu. https://www.zssk.sk/wp-content/uploads/2024/05/KCP-GVD_www_SK_3_9_5_24.pdf

Plánuje sa, že táto stanica bude stanicou jednej vetvy európskej siete vysokorýchlostných vlakov (TGV a pod.), ktorá spojí Bratislavu napr. s Mníchovom a Parížom. 

Z technického hľadiska je stanica zaujímavá tým, že sa v nej stretajú dve trakčné sústavy – juhoslovenská 25kV/50Hz a rakúska 15 kV/16,7 Hz, súčasne je to aj negatívom zapríčiňujúcim nevyhnutnosť výmeny rušňov pri jazdách nákladných aj IC vlakov pri jazde z Rakúska ďalej do vnútrozemia Slovenska, resp. opačne. Vzhľadom na odlišnú technológiu železničných zabezpečovacích zariadení južnej časti Slovenska a Rakúska je tesne pred dokončením ich zosúladenie v Bratislave, čím bude umožnená plynulá jazda viacsystémovým rušňom (zatiaľ len z/do hlavného mesta Slovenska).

Systém koľajovej dopravy v Petržalke v období rokoch 1914 – 1945 dopĺňal aj hybrid električky a vlaku nazývaný "Električka Bratislava – Viedeň".

Oproti hlavnému vchodu stanice stojí polyfunkčný komplex Vienna Gate.

 Galéria 

 Doprava 
+VlakSmerIntervalOsobný vlak (Os) Hegyeshalom - Rajka - Rusovce - Bratislava-Petržalkapribližne každé 2 hodinyOsobný vlak (Os) Bratislava-Petržalka - Bratislava-Nové Mesto - Bratislava predmestie - Bratislava-Rača - Svätý Jur - Pezinok zastávka - Pezinok60 minút (počas rannej a poobednej špičky pracovných dní)Regional Express (Rex)Bratislava-Petržalka - Kittsee - Pama - Parndorf - Wien Hauptbahnhof (- Šopron - Deutschkreutz)60 minút (úsek Wien - Deutschkreutz 120 min.)railjet expressBratislava hl. st. - Bratislava-Nové Mesto - Bratislava-Petržalka - Wien Hauptbahnhof - Linz - Innsbruck - Zürich1/deňIC (InterCity)Košice - Kysak - Poprad-Tatry - Žilina - Trnava - Bratislava hl. st. - Bratislava-Nové Mesto - Bratislava-Petržalka - Wien Hauptbahnhof1/deňEN (EuroNight)Bratislava-Nové Mesto - Bratislava-Petržalka - Wien Hauptbahnhof - Kitsee - Zagreb Zapadni - Split3/týždeň (od mája do začiatku októbra)

 Dopravné spojenie 

 Referencie 

 Externé odkazy 
 Železničná stanica Bratislava-Petržalka na Rail.sk

Kategória:Petržalka
Petržalka
Kategória:Architektúra z 1897
Kategória:Pohraničné prechodové stanice